प्रकाश सपुत

प्रकाश सपुत एक नेपाली गायक, सङ्गीतकार, मोडल र अभिनेता हुन्, जो नेपाली लोक सङ्गीतमा आफ्नो योगदानका लागि परिचित छन्। उनी आफ्नो सङ्गीतको माध्यमबाट सामाजिक र राजनीतिक चेतना जगाउनका लागि परिचित छन्। 

 प्रारम्भिक जीवन 
प्रकाश बागलुङको वर्तमानको काठेखोला गाउँपालिका–३ धम्जामा जन्मिएका हुन् ।    प्रकाश सपुतको जन्म दलित परिवारमा भएको हो । त्यसैले उनका कतिपय गीतहरू जातीय छुवाछुतको अन्त्य गर्ने आग्रहले भरिएका हुन्छन्, जस्तै दमाई महाराज ! बाल्यकालदेखि नै उनले गाउँमा स्थानीय कार्यक्रममा गाउन र नाच्न मन पराउँथे। उनी बाल्यकाल देखिनै अभिनेता बन्न चाहन्थे। उनी अन्ततः काठमाडौँ बसाइँ सरे, जहाँ उनले आफ्नो गायन करियरलाई अगाडि बढाउन सक्षम भए। र संभवतः उनी यसमा सफल पनि भइरहेका छन्।

 गायक जीवन 
प्रकाश सपुतले आफ्नो पहिलो एल्बम सन् २०११ मा रिलिज गरेका थिए। गरी खान देऊ, उनको पहिलो गीत सामाजिक समस्याको बारेमा लेखिएको थियो।

उनले गाएका "गलबन्दी", "तिम्रो मायाले मलाई पीर दियो", "कुरा बुझ्न पर्च", "सकम्बरी", "दमाई महाराज" लगायतका गीतहरू चर्चित छन्। यिनका गीतले सामाजिक चेतनामूलक सन्देश दिने गर्दछन्। उनी समकालिन नेपाली लोक गायनमा एक यस्ता गायक हुन्, जसका लगभग सबै गीत चर्चित छन् । उनका हरेक नयाँ गीत मौलिक किसिमका छन् । उनको "गलबन्दी" गीत पछि, नेपाली लोक गीतमा नयाँ अध्याय सुरु भयो भन्न पनि सकिन्छ । दिलचस्पी रहित बन्दै गइरहेको नेपाली लोक गायन क्षेत्रलाई उनले यसरी माथि उठाए कि, यो बिषयमा उनलाई सबै लोक गीत प्रेमीहरूले धन्यवाद दिँदा पनि केही बिग्रँदैन !

 गीतहरू 
 बदला बरिलै
 बोल माया
 पिर
 गलबन्दी 
 दमाई महाराज 
 कुरा बुझ्न पर्च/पर्छ

अभिनेता जीवन
उनी आफ्ना गीतहरूमा आफ्नै अभिनय दर्शकलाई देखाउन रुचाउँछन्  । उनका "गलबन्दी", "बोल माया", "कुरा बुझ्न पर्च", "दमाई महाराज"मा उनले आफ्नो अभिनय दर्शकलाई देखाउन सफल पनि भएका छन् । यस्तै उनी अभिनित चलचित्र परदेशी-२ चलचित्र भवनमा प्रर्दशन भएको थियो, जसले आर्थिक रुपमा राम्रो व्यापार नगरेपनि, उनलाई एक फिल्म अभिनेताको रुपमा भने जरुर उभ्याउन सफल भयो । यसैगरी सन् २०२४ मा उनी "पूर्ण बहादुरको सारङ्गी"मा पनि अभिनय गरेका थिए, जुन चलचित्र नेपाली बक्स अफिसमा सबैभन्दा धेरै कमाउन सफल चलचित्र पनि हो । सन् २०२५ मा उनी अभिनित "बसन्त" नामक नेपाली चलचित्र पनि आउँदैछ ।

 सन्दर्भ सामग्रीहरू 

श्रेणी:नेपाली गायकहरू
श्रेणी:नेपाली भाषाका गायकहरू
श्रेणी:बागलुङ जिल्लाका मानिसहरू
श्रेणी:खस जाति
श्रेणी:दोहोरी गायकहरू